b"\n_START_ARTICLE_\nOli d'Abramel\xc3\xadn\n_START_PARAGRAPH_\nL'oli d'Abramel\xc3\xadn \xc3\xa9s una suposada subst\xc3\xa0ncia m\xc3\xa0gica usada en alguns rituals de l'ocultisme. El seu nom ve de El llibre d'Abramel\xc3\xadn, on es descriu la seva preparaci\xc3\xb3 i efectes i s'afirma que deriva de l'oli sant que Mois\xc3\xa8s va usar per a les uncions. Tamb\xc3\xa9 apareix descrit en tradicions de la c\xc3\xa0bala.\n_START_SECTION_\nPreparaci\xc3\xb3\n_START_PARAGRAPH_\nLa recepta concreta varia segons la tradici\xc3\xb3, per\xc3\xb2 la majoria d'ingredients s\xc3\xb3n comuns: mirra, oli d'oliva, canyella i c\xc3\xa0lam. Ingredients espec\xc3\xadfics, que nom\xc3\xa9s apareixen en alguns llibres m\xc3\xa0gics, s\xc3\xb3n arrel de zingiber\xc3\xa0cia o cannabis. Cada ingredient t\xc3\xa9 un car\xc3\xa0cter simb\xc3\xb2lic i s'ha de barrejar seguint la proporci\xc3\xb3 exacta consignada al llibre font, mentre es consagra i es deixa en un recipient sota un altar perqu\xc3\xa8 activi els seus poders m\xc3\xa0gics. Llavors s'aplica al front del mag, perqu\xc3\xa8 il\xc2\xb7lumini la seva ra\xc3\xb3 i pugui accedir al m\xc3\xb3n ocult.\n_START_SECTION_\nEfectes\n_START_PARAGRAPH_\nEls suposats efectes de l'oli m\xc3\xa0gic s\xc3\xb3n diversos. D'una banda potencien tots els rituals, encanteris o meditacions que dugui a terme la persona ungida amb ell, pel seu car\xc3\xa0cter sagrat. De l'altra, poden activar els sentits, fer que el mag voli o es faci invisible i ajuda a localitzar tresors o objectes amagats."